《五言次韵和君实苦雨三首 其一》
宋代·沈遘

浩浩雨不止，寥寥风且寒。敢言裘褐具，尚幸室庐完。

弥月天形晦，无时辙迹乾。田皋何处在，谁复顾萧兰。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。